ରିଚା ଗଙ୍ଗୋପାଧ୍ୟାୟ

**ରିଚା ଲାଙ୍ଗେଲା** (ଜନ୍ମନାମ **ଅନ୍ତରା ଗଙ୍ଗୋପାଧ୍ୟାୟ**; ଜନ୍ମ ୨୦ ମାର୍ଚ୍ଚ ୧୯୮୬) ଜଣେ ଭାରତୀୟ ପୂର୍ବତନ ଅଭିନେତ୍ରୀ ଓ ମଡେଲ୍, ଯିଏ ପ୍ରାଧାନତଃ ତେଲୁଗୁ ଚଳଚ୍ଚିତ୍ରରେ ଅଭିନୟ କରିଥିଲେ। ବର୍ତ୍ତମାନ ସେ ଯୁକ୍ତରାଷ୍ଟ୍ରର ଓରେଗନ୍ ରାଜ୍ୟର ପୋର୍ଟଲ୍ୟାଣ୍ଡରେ ବସବାସ କରୁଛନ୍ତି । ସେ ଭେଙ୍କଟେଶ ଡାଗ୍ଗୁବାଟି, ନାଗାର୍ଜୁନା, ରବି ତେଜା, ପ୍ରଭାସ, ରାଣା ଡାଗ୍ଗୁବାଟି, ଧନୁଷ ଏବଂ ସିଲାମ୍ବରସନ୍ ପରି ପ୍ରସିଦ୍ଧ ଅଭିନେତାମାନଙ୍କ ସହିତ ଅଭିନୟ କରିଥିଲେ। ତାଙ୍କର ଉଲ୍ଲେଖନୀୟ ଚଳଚ୍ଚିତ୍ରମାନଙ୍କ ମଧ୍ୟରେ *Leader* (୨୦୧୦) ରହିଛି। ପରେ ସେ ବ୍ୟବସାୟିକ ଭାବେ ସଫଳ ତେଲୁଗୁ ଚଳଚ୍ଚିତ୍ରଗୁଡିକରେ ଅଭିନୟ କରିଥିଲେ, ଯେପରିକି *Nagavalli* (୨୦୧୦), *Mirapakaay* (୨୦୧୧), *Sarocharu* (୨୦୧୨) ଏବଂ *Mirchi* (୨୦୧୩)।

## ପ୍ରାରମ୍ଭିକ ଜୀବନ 
ରିଚା ଗାଙ୍ଗୋପାଧ୍ୟାୟ ୨୦ ମାର୍ଚ୍ଚ ୧୯୮୬ରେ ନୂଆଦିଲ୍ଲୀରେ ଏକ ବଙ୍ଗାଳୀ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ। ତାଙ୍କ ବୟସ ମାତ୍ର ତିନି ବର୍ଷ ଥିବାବେଳେ ତାଙ୍କ ପରିବାର ଯୁକ୍ତରାଷ୍ଟ୍ରକୁ ପ୍ରବାସ କରିଥିଲେ। ତାଙ୍କ ପିତା Netshape Technologies କମ୍ପାନୀର ଉପାଧ୍ୟକ୍ଷ (Vice President) ଭାବେ କାମ କରୁଥିବାବେଳେ, ତାଙ୍କ ମାତା Institute of Museums and Library Services ରେ ଉପନିର୍ଦ୍ଦେଶକ (Deputy Director) ଭାବେ କାର୍ଯ୍ୟରତ ଥିଲେ। ପୂର୍ବରୁ ଆମେରିକାର ରାଷ୍ଟ୍ରପତି ବାରାକ ଓବାମା ତାଙ୍କୁ IMLS ବୋର୍ଡର ସଦସ୍ୟ ଭାବେ ନାମାଙ୍କନ କରିଥିଲେ। ଗାଙ୍ଗୋପାଧ୍ୟାୟଙ୍କ ପରିବାର 1989 ମସିହାରେ ଯୁକ୍ତରାଷ୍ଟ୍ରରେ ସ୍ଥାୟୀ ହୋଇଥିଲା। ସେ ତାମିଳନାଡୁର କୋଇମ୍ବାତୁରରେ ଏକ ବର୍ଷ ବିତାଇବା ପରେ ପେନସିଲଭାନିଆ ଓ ମିଚିଗାନ୍ ରାଜ୍ୟରେ ବଢ଼ିଥିଲେ।

Okemos High School ରେ ପଢ଼ୁଥିବା ସମୟରେ, ଜୁନିୟର୍ ଶ୍ରେଣୀରେ ଥିବାବେଳେ ସେ ଲାନ୍ସିଙ୍ଗ୍ ସହରର ବିପଦାପନ୍ନ ଶିଶୁମାନଙ୍କ ପାଇଁ ଏକ ଯୁବ-ଶିକ୍ଷା ସହାୟତା କାର୍ଯ୍ୟକ୍ରମ (youth-tutoring program) ସ୍ଥାପନା କରିଥିବାରୁ ସ୍ଥାନୀୟ ମାଧ୍ୟମରେ ଚର୍ଚ୍ଚିତ ହୋଇଥିଲେ, ଯାହାକୁ ସେ ଚାରି ବର୍ଷ ଧରି ପରିଚାଳନା କରିଥିଲେ। ସେ Michigan State University ରେ Dietetics ଓ Health Administration ବିଷୟରେ ପଢ଼ିଥିଲେ,କିନ୍ତୁ ପରେ Communications ବିଷୟରେ Bachelor of Science ଡିଗ୍ରୀ ସହିତ Theatre Arts ରେ ଉପବିଷୟ (minor) ନେଇ ସ୍ନାତକ ହୋଇଥିଲେ। ପରେ ସେ Washington University in St. Louis ର Olin Business School ରୁ Business Administration ରେ ମାଷ୍ଟର୍ସ ଡିଗ୍ରୀ ସମ୍ପୂର୍ଣ୍ଣ କରିଥିଲେ।

## କର୍ମ ଜୀବନ 
### ପ୍ରାରମ୍ଭିକ କ୍ୟାରିୟର ଓ ମଡେଲିଙ୍ଗ (2005–2008) 
୨୦୦୭ ମସିହା ଆଗଷ୍ଟ୍ ମାସରେ ଗାଙ୍ଗୋପାଧ୍ୟାୟ ମିସ୍‌ ଇଣ୍ଡିଆ ମିଚିଗାନ ପ୍ରତିଯୋଗିତାର ବିଜେତା ହୋଇଥିଲେ। ସେହି ବର୍ଷ ଡିସେମ୍ବରରେ ନ୍ୟୁଜର୍ସିର Royal Albert’s Palace ରେ ଆୟୋଜିତ 26ତମ Miss India USA ପ୍ରତିଯୋଗିତାରେ ସେ Miss India USA 2007 ମୁକୁଟ୍ ଜିତିଥିଲେ।[6] ସେ Miss Photogenic ଉପାଧି ମଧ୍ୟ ଅଧିକାର କରିଥିଲେ।

ପରେ ସେ ଜୋହାନେସବର୍ଗରେ ଆୟୋଜିତ 17ତମ Miss India Worldwide Pageant ରେ ଯୁକ୍ତରାଷ୍ଟ୍ରଙ୍କ ପକ୍ଷରୁ ପ୍ରତିନିଧିତ୍ୱ କରି Top 10 ମଧ୍ୟରେ ସ୍ଥାନ ପାଇଥିଲେ।[7]

୨୦୦୮ ମସିହାରେ ସେ ଚଳଚ୍ଚିତ୍ର କ୍ୟାରିୟର ଆରମ୍ଭ କରିବା ପାଇଁ ଯୁକ୍ତରାଷ୍ଟ୍ର ଛାଡ଼ି ଭାରତର ମୁମ୍ବାଇକୁ ଯାଇଥିଲେ। ପରେ ସେ ଅନୁପମ୍ ଖେରଙ୍କ ଅଭିନୟ ପାଠଶାଳା Actor Prepares ରୁ ଅଭିନୟରେ ଡିପ୍ଲୋମା ପାଇଥିଲେ ଏବଂ ମଡେଲିଙ୍ଗ ଓ ଫ୍ୟାସନ୍ ଶୋ ପାଇଁ ବହୁ ପ୍ରସ୍ତାବ ପାଇଥିଲେ।

୨୦୦୯ ମସିହାରେ ସେ ଡାବର ଭାଟିକା ଅଲମଣ୍ଡ ହେଆର ଅଏଲ ର ବିଜ୍ଞାପନରେ ବଲିଉଡ୍ ଅଭିନେତ୍ରୀ ପ୍ରିତୀ ଜିଣ୍ଟା ସହିତ ଅଭିନୟ କରିଥିଲେ। ଏହାସହିତ ସେ Peter England People, Pepe Jeans, Malabar Gold ଏବଂ କଳା ନିକେତନ ପରି ବ୍ରାଣ୍ଡମାନଙ୍କ ପାଇଁ ଅନେକ ପ୍ରିଣ୍ଟ ଓ ଟେଲିଭିଜନ୍ ବିଜ୍ଞାପନରେ ଦେଖାଯାଇଥିଲେ।

### ଚଳଚ୍ଚିତ୍ରରେ ପରିଚିତି ଓ ସଫଳତା (2010–2013) 
ଗାଙ୍ଗୋପାଧ୍ୟାୟ ୨୦୧୦ ମସିହାର ତେଲୁଗୁ ଚଳଚ୍ଚିତ୍ର *Leader* ଦ୍ୱାରା ଅଭିନୟ ଆରମ୍ଭ କରିଥିଲେ, ଯେଉଁଥିରେ ସେ ରାଣା ଡାଗ୍ଗୁବାଟି ଓ ପ୍ରିୟା ଆନନ୍ଦଙ୍କ ସହିତ ଅଭିନୟ କରିଥିଲେ। ଏହି ଚଳଚ୍ଚିତ୍ରଟି ଏଭିମ ପ୍ରୋଡକସନସ ଦ୍ୱାରା ନିର୍ମିତ ଏବଂ ଶେଖର କମ୍ମୁଲାଙ୍କ ନିର୍ଦ୍ଦେଶନାରେ ତିଆରି ହୋଇଥିଲା।

ତାଙ୍କୁ *Leader* ଚଳଚ୍ଚିତ୍ରର ଜଣେ ସହାୟକ ନିର୍ଦ୍ଦେଶକଙ୍କ ମାଧ୍ୟମରେ ଶେଖର କମ୍ମୁଲାଙ୍କୁ ସୁପାରିଶ କରାଯାଇଥିଲା। ଗାଙ୍ଗୋପାଧ୍ୟାୟ ତାଙ୍କ ଜନ୍ମଦିନରେ ଏହି ଚଳଚ୍ଚିତ୍ର ପାଇଁ ହାଇଦ୍ରାବାଦରେ ଅଡିଶନ୍ ଦେବାକୁ ଯାଇଥିଲେ। ସେ ତୁରନ୍ତ ଚୟନିତ ହୋଇଥିଲେ ଏବଂ ଦୁଇ ଦିନ ପରେ ଶୁଟିଂ ଆରମ୍ଭ ହୋଇଥିଲା।[8]

ଏହି ଚଳଚ୍ଚିତ୍ରରେ ସେ ଆର୍ଚ୍ଚନା ନାମକ ଏକ ଖବର ସମ୍ବାଦଦାତା (news reporter) ଭୂମିକାରେ ଅଭିନୟ କରିଥିଲେ, ଯିଏ ଜଣେ ରାଜନେତାଙ୍କ ଝିଅ ଏବଂ ଚଳଚ୍ଚିତ୍ରର ପ୍ରମୁଖ ପାତ୍ର (ରାଣା ଡାଗ୍ଗୁବାଟି)ଙ୍କ ପ୍ରେମିକା। ଚଳଚ୍ଚିତ୍ରଟି ବିଶ୍ୱବ୍ୟାପୀ ଭାବରେ ସକାରାତ୍ମକ ସମୀକ୍ଷା ପାଇଥିଲା ଏବଂ ବ୍ୟାପାରିକ ଭାବେ ମଧ୍ୟ ସଫଳ ହୋଇଥିଲା। ସମାଲୋଚକମାନେ ତାଙ୍କ ଅଭିନୟକୁ “ସୁନ୍ଦର ଓ ଆକର୍ଷକ” ଏବଂ “ଭୂମିକାମୁଖୀ ଅଭିନୟରେ ଭଲ” ବୋଲି ବର୍ଣ୍ଣନା କରିଥିଲେ।

ଚଳଚ୍ଚିତ୍ରଟିର ସଫଳତା ପରେ ନିର୍ଦ୍ଦେଶକ ପି ବାସୁ ତାଙ୍କୁ *Nagavalli* ଚଳଚ୍ଚିତ୍ରରେ ଅଭିନୟ ପାଇଁ ଚୁକ୍ତିବଦ୍ଧ କରିଥିଲେ, ଯାହା ତାଙ୍କ 2005 ମସିହାର ଚଳଚ୍ଚିତ୍ର *Chandramukhi* ର ସିକ୍ୱେଲ୍ ଥିଲା। ଏହି ଚଳଚ୍ଚିତ୍ରରେ ଭେଙ୍କଟେଶ, ଅନୁଷ୍କା ଶେଟ୍ଟି, ଶ୍ରଦ୍ଧା ଦାସ ଏବଂ ପୁନମ କୌର ମଧ୍ୟ ଅଭିନୟ କରିଥିଲେ।

ଚଳଚ୍ଚିତ୍ରଟି ମିଶ୍ର ସମୀକ୍ଷା ପାଇଥିଲେ ମଧ୍ୟ, ଗାଙ୍ଗୋପାଧ୍ୟାୟଙ୍କ ଏକ ଝିଅ ଭୂମିକାରେ—ଯିଏ ନାଗବଲ୍ଲୀର ଭୂତ ଦ୍ୱାରା ମାନସିକ ଭାବେ ଆକ୍ରାନ୍ତ—ଅଭିନୟକୁ ସମାଲୋଚକମାନେ “ପ୍ରଭାବଶାଳୀ” ଏବଂ “ବିଶ୍ୱସନୀୟ” ବୋଲି ପ୍ରଶଂସା କରିଥିଲେ।

## ଆଧାର 
ଶ୍ରେଣୀ:୧୯୮୬ ଜନ୍ମ